Linjeforeninger ved NTNU

De første linjeforeningene ved NTH (nå NTNU) var HM Aarhønen (1913), St. Arnoldi Broderskab (1913), Bergstuderendes Forening (1914), Høiskolens Chemikerforening (1915), Mannhullet (1917) og Sanctus Omega Broderskab (1919),  deretter fulgte AF Smørekoppen (1929). Siden har alle de forskjellige studieretningene ved sivilingeniørstudiet fått egen linjeforening. Den siste linjeforeningen som ble opprettet er Teaterlosjen (2013).
Det finnes i tillegg flere linjeforeninger ved HF og SU fakultetene (tidligere AVH, nå lokalisert i Dragvoll-delen av NTNU). Historisk sett har disse linjeforeningene vært mindre aktive over et lengre tidsrom enn linjeforeningene ved sivilingeniørstudiene.
Etter fusjonen i 2016 har linjeforeningene som tidligere tilhørte HiST nå også tilhørighet til NTNU. Dette gjelder i Trondheim studier fra Kalvskinnet, Rotvoll, Øya, samt handleshøgskolen. De fleste linjeforeningene fra HiST som nå er tilsluttet NTNU er underlagt Trondheims Teknikersamfunn (TTS).
Fusjonen har også ført med seg linjeforening fra Ålesund og Gjøvik.

Abakus

Abakus er linjeforeningen for Datateknikk og Kommunikasjonsteknologi på NTNU i Trondheim.
Foreningen fungerer som et bindeledd mellom IT-bedrifter og studentene ved disse linjene, og som et sosialt knutepunkt for sine medlemmer.

AF Smørekoppen

Akademisk Forening Smørekoppen er linjeforeningen for studenter ved studieprogram for Produktutvikling og produksjon, tidligere maskinlinjen, ved NTNU i Trondheim. 
Linjeforeningen ble startet i 1929 med tilhørighet i det daværende maskinstudiet.

Akwaaba

Akwaaba er linjeforening for afrikastudier.

Apeiron

Apeiron er linjeforening for fagstudiet i filosofi og studentene ved program for anvendt etikk, ved Institutt for filosofi og religionsvitenskap på Dragvoll. Apeirons primære oppgave er å arrangere sosiale sammenkomster for studentene tilhørende fagstudiet i filosofi og program for anvendt etikk. Linjeforeningen ble opprinnelig opprettet i 1981, men var inaktiv i mange år før det igjen ble aktivitet i 2006. Apeiron ble formelt opprettet som organisasjon i 2007. Selve navnet er kjernebegrepet hos den før-sokratiske tenkeren Anaximander, som mente at universet besto av «to apeiron», som kan oversettes til «det uendelige». 
Tidligere ble det også gitt ut et eget tidsskrift, Anabasis.

Arkitektstudentenes Broderskab

Arkitektstudentenes Broderskab er linjeforeningen for arkitektur (tidligere sivilarkitekt).

Aqua Ålesund

Aqua Alesund er linjeforeningenen for Vann- og Miljøteknikk ved NTNU Ålesund.

Baris

Linjeforeningen for Barnevernspedagog

Bergstuderendes Forening

Bergstuderendes Forening (BSF) er linjeforeningen for Studieprogrammene for Tekniske Geofag og Petroleum, Geologi Realfag og Materialteknologi – tidligere Berg A og Berg B.

Bindeleddet-NTNU

Bindeleddet-NTNU er linjeforeningen for kontakt med næringslivet på studieprogrammet industriell økonomi og teknologiledelse (indøk).

CAF

CAF er linjeforening for idrett-, samfunn- og bevegelsesvitenskap.

Cibus

Cibus er linjeforeningen for Matteknologisk utdanning ved NTNU. Linjeforeningen ble dannet i 2012. og har hovedkontor ved campus Kalvskinnet. Tilhører TTS.

Communitas

Communitas er linjeforeningen for Sosialantropologi ved NTNU Dragvoll.

Darling

Darling er linjeforeningen for Design- og mediefag ved NTNU Gjøvik.

Delta

Delta er linjeforening for realfagsutdanning i matematikk og fysikk.

De Passe Simple

De Passe Simple er linjeforeningen for Fransk ved NTNU Dragvoll.

Det Gyldne Snitt

Det Gyldne Snitt (tidl. Katharsis) er linjeforening for kunsthistorie ved NTNU Dragvoll.

Det Historiske Selskab

Det Historiske Selskab (DHS) er linjeforeningen for historieutdanningen. Den tilbyr sosiale og faglige arrangement til studenter ved utdanninger innenfor historie, antikkens kultur, middelalderkunnskap og lektorutdanning med historie som fordypning. Tidligere het linjeforeningen Cliola, men dette ble endret i 2008. Medlemstallet er i underkant av 100 (2011).

Dionysos

Dionysos er linjeforening for Religion ved NTNU Dragvoll.

Elektra

Elektra er linjeforeningenen for elektroingeniørstudiene på Gløshaugen. Elektra tilhørte tidligere HiST og hadde lokaler på Kalvskinnet, men flyttet til Gløshaugen høsten 2018, som et ledd i samlokaliseringen til NTNU etter fusjonen med HiST. Elektra ble stiftet 29. mars i 2007, og har i dag over 200 medlemmer. Elektra er medlem i linjeforeningssamarbeidet TTS.

EMIL

EMIL er linjeforening for energi og miljø (sivilingeniør) på Gløshaugen. EMIL sin visjon er at ett tørk er nok.

Erudio

Erudio er linjeforening for lektor ved NTNU Dragvoll.

ESTIEM

ESTIEM er linjeforening for industriell økonomi og teknologiledelse (sivilingeniør).

Eureka

Eureka er linjeforeningen for bachelor i europastudier med fremmedspråk og mastergrad i europastudier ved Norges teknisk-naturvitenskapelige universitet (NTNU) på Dragvoll. Linjeforeningen ble stiftet 20. januar 2005. 

«Eureka» (gresk: εὕρηκα) er gresk for «Jeg fant det», og sies å stamme fra Arkimedes. I linjeforeningens navn er «Eureka» også et ordspill på «Europa». Linjeforeningens mål er å fungere som et sosialt og faglig rammeverk rundt studiene. Eureka er en ideell organisasjon, og drives av frivillige studenter ved europastudieprogrammet på NTNU. Disse velges til foreningens styre ved generalforsamling. Styret har ansvar for foreningens daglige drift, disponering av foreningens økonomiske midler, samt arrangering av aktiviteter og faglig supplerende opplegg til NTNUs tilbud.

Fauréningen

Fauréningen er linjeforening for Musikkvitenskap ved NTNU Dragvoll

Fraktur

Fraktur er linjeforeningen for radiograf ved NTNU Øya i Trondheim.

FRESK

FRESK er linjeforeningen for Helsefag ved NTNU Gjøvik.

Galleonen

Galleonen er linjeforeningen for Shipping Management ved NTNU Ålesund.

Gengangere

Gengangere er linjeforening for nordisk og litteraturvitenskap.

Geolf

Geolf er linjeforening for geografi ved NTNU Dragvoll.

Hippodamus

Hippodamus er linjeforening for fysisk planlegging, og eiendomsutvikling og -forvaltning.

HM Aarhønen

Hennes Majestet Aarhønen er linjeforeningen til studieprogrammet Bygg- & miljøteknikk (sivilingeniør).
Linjeforeningen ble dannet våren 1913, etter en hendelse som skjedde i nåværende auditorium H1 i den gamle og ærverdige hovedbygningen på NTNU. De første nedtegnelser av historien får vi av Aarhøenens første regent Georg H. Johnson. Denne er nedtegnet i H.M. Aarhønens krønike.

Hybrida

Hybrida er linjeforeningen for Ingeniørvitenskap og IKT (sivilingeniør).

Høiskolens Chemikerforening

Høiskolens Chemikerforening (HC) er linjeforeningen til sivilingeniørstudenter ved linjen Industriell kjemi og bioteknologi ved NTNU Norges Teknisk Naturvitenskapelige Universitet i Trondheim. NTNU var tidligere kjent som NTH, Norges tekniske høyskole. Foreningens fane og navn indikerer at røttene strekker seg tilbake til den gamle høyskolen og den tradisjonelle sivilingeniørutdanningen. I de senere år er også studenter ved linje for Materialteknologi tatt opp i foreningen.
Høiskolens Chemikeforening ble offisielt stiftet 8. mars 1915. Foreningen avholdt sitt første møte 10. mai 1915, hvor foreningens første lover ble behandlet og vedtatt. Foreningens første pHormand var Endre Berner.

INGa

INGa er linjeforeningen for Teknologifag ved NTNU Gjøvik.

IVRig

IVRig er linjeforening for Voksnes læring og rådgivningsvitenskap ved Dragvoll.

Janus

Janus er linjeforening for industriell økonomi og teknologiledelse (sivilingeniør).

Jump Cut

Jump Cut er linjeforeningen for Filmvitenskap og -produksjon ved Dragvoll.

KOM

KOM er linjeforeningen for kjemi og materialteknikk-studentene ved NTNU. Tilhører TTS.

Kultura

Kultura er linjeforening for kulturminneforvaltning.

Leonardo

Leonardo er linjeforening for industriell design.

Leviathan

Leviathan er linjeforeningen for statsvitenskap. Linjeforeningen het tidligere De Folkevalgte, men endret i 2016 navn til Leviathan.

LiMP

LiMP er linjeforeningen for psykologi master.

Lipton

Lipton er linjeforening for engelsk årsstudium -og bachelor (ny i 2013).

Login

Login er linjeforeningen for IT ved NTNU Gjøvik.

Logitas

Logitas er linjeforeningen til studiet Logistikkingeniør ved NTNU og består av ca. 102 medlemmer fordelt på alle tre klassetrinn. Tilhører TTS.

Los Elegidos

Los Elegidos er linjeforening for spansk.

Ludimus

Ludimus er linjeforeningen for fag ved Institutt for språk- og kommunikasjonsstudier. ISK inkluderer fagfeltene språklig kommunikasjon, lingvistikk, fonetikk, norsk som andrespråk og swahili.

Lydmurerlosjen

Lydmurerlosjen er linjeforening for musikkteknologi.

Mannhullet

Mannhullet er linjeforening for marin teknikk (tidligere skipslinjen).

MF Placebo

Medisinerforeningen Placebo er linjeforening for profesjonsstudiet i medisin.

MiT

MiT er linjeforeningen for Maskiningeniørstudiet ved NTNU, og befinner seg cirka MiT på treet, og mangler for tiden skiltet sitt. MiT er en del av linjeforeningsamarbeidet TTS.

Nabla

Nabla er linjeforening for fysikk og matematikk (sivilingeniør).

Notelinjeforeningen

Notelinjeforeningen er linjeforeningen for utøvende musikk.

Nucleus

Nucleus er linjeforening for bioingeniører. Den ble startet høsten 2009 av en liten gruppe bioingeniørstudenter som så et behov for å bedre det faglige og sosiale miljøet på bioingeniørutdanningen ved Høgskolen i Sør-Trøndelag (HiST) (integrert i NTNU fra 2016). Det hadde ikke eksistert noen linjeforening for denne studentgruppen tidligere. Navnet Nucleus betyr direkte oversatt «kjerne» og brukes i assosiasjon til cellekjernen.
Linjeforeningen ønsker å bidra til å forhindre frafall av studenter underveis i utdanningen. Foreningen leier inn foredragsholdere som for eksempel kan gi et nytt perspektiv på pensumrelaterte emner eller gi innsikt i andre karrieremuligheter etter avsluttet utdanning. Nucleus drives av styret.

Nutrix

Nutrix er linjeforeningen for sykepleierutdanning ved NTNU Øya i Trondheim. Nutrix ble stiftet i 2011 med mål om å bedre det sosiale miljøet blant sykepleierstudentene. Gjennom årene har Nutrix blitt større og består nå av mange komiteer. Disse tilbyr en rekke forskjellige aktiviteter som ; turer, løpe- og fotballtrening, bading, quiz, fester og andre sosiale sammenkomster. Selv om linjeforeningen er relativt ung er det mange studenter som engasjerer seg og bidrar til en koselig og innholdsrik studiehverdag for alle sykepleiestudentene.

OLGA

OLGA er en linjeforening for studentene som går Olje- og gassteknologi. Linjeforeningen vår ble startet opp i august 2015. Tilhører TTS.

Online

Online er linjeforening for informatikk.

Utopia

Utopia er linjeforening for sosialantropologi.

Paideia

Paideia er linjeforeningen for studenter ved pedagogikk årsstudium og bachelor på NTNU. Linjeforeningen ble dannet 9. mars 2010. Navnet stammer fra det antikke Hellas der Paideia var et begrep som tok for seg alt som omhandler utdanning, både det sosiale og faglige. Linjeforeningen er knyttet til fakultetet for samfunns- og utdanningsvitenskap (SU) og institutt for pedagogikk og livslang læring. Leder i 2018/2019 er Gina Ødegård.

Panoptikon

Panoptikon er linjeforening for Master STS/KKS, Årsstudium STS.

Pareto

Pareto er linjeforening for samfunnsøkonomi.

Primetime

Primetime er linjeforeningen for medievitenskap ved NTNU. Foreningen er av og for studentene, med formål å skape sosialt og faglig samhold. Linjeforeningen for Medievitenskap het tidligere "Prime-Time", men etter noen år uten drift ble foreningen gjenoppstartet og omdøpt til "Primetime" i 2011. Per oktober 2012 var medlemstallet i underkant av 100. Linjeforeningen stiftet fotballaget Optimus Primetime i september 2012. Styret har ansvar for den daglige driften av linjeforeningen. Styreleder velges av studentene på arsmøtet.

PSI

PSI er linjeforening for bachelorstudiet i psykologi.

pStimulus

pStimulus er linjeforening for Master i psykologi ved Dragvoll.

Psykolosjen

Psykolosjen er linjeforeningen for profesjonsstudiet i psykologi. Foreningen ble stiftet i september 2009, og har som mål å skape en felles identitets for profesjonsstudentene gjennom både faglige og sosiale arrangementer. Det arrangeres jevnlig vaffellunsj og fagdager, samt større årlige arrangement som dåp, mottaksuke, julegalla og fellesreiser til utlandet. På den faglige siden arrangerer Psykolosjen seminarer, foredrag og workshops på campus, og sender mindre grupper ut på fagdager og skyggedager hvor de får oppleve psykologers hverdag på nært hold. I 2013 ble det også startet opp et intervjuprosjekt, der psykologer med ulike spesialiseringer forteller om sin jobbhverdag.

RIK

RIK er linjeforeniningen for Økonomi, ledelse og logistikk ved NTNU Gjøvik.

SALT

SALT er studentforeningen ved NTNU lærerhøgskole. Disse hadde tidligere Campus på Rotvol, men er nå flyttet til Kalvskinnet.

Sanctus Omega Broderskab

Sanctus Omega Broderskab er linjeforening for elektro og kybernetikk (sivilingeniør).

Sekstanten

Sekstanten er linjeforeningen for nautikk ved NTNU Ålesund.

Socialis

Socialis er linjeforeningen for sosionomutdanningen ved NTNU Tunga i Trondheim.

Socius Extremus

Socius Extremus er linjeforening for sosiologi .

Solan

Solan er linjeforeningen til Entreprenørskolen. De holder til i tredje etasje på Gamle Fysikk, sammen med resten av entreprenørskapsmiljøet på NTNU; START NTNU, Spark* og FRAM.

Spanskrøret

Spanskrøret er linjeforeningen for lektorutdanning i realfag. Spanskrøret ble stiftet sted 24. september 2004. Prodekan ved IME-fakultetet, Kari Hag, ble invitert til å være Spanskrørets Høye Beskytter. Forenings leder kalles rektor.

Sturm und Drang

Sturm und Drang er linjeforening for tyskstudentene ved NTNU - både årsstudium, bachelor, master og lektor. Linjeforeningen inkluderer også utvekslingsstudenter fra tyskspråklige land eller med interesse for tysk.

STØH

STØH er studentforeningen ved NTNU Handelshøgskole.

Symbiosis

Symbiosis er linjeforening for Industrial Ecology.

Teaterlosjen

Teaterlosjen er linjeforeningen for årsstudium, bachelor og master i programfaget Drama og Teater ved NTNU. Linjeforeningen ble opprettet våren 2013 og er en av NTNUs yngste linjeforeninger. Teaterlosjen satte i februar 2014 opp forestillingen Den spanske flue.

Theodor

Theodor er linjeforeningen for arkeologi ved NTNU i Trondheim og ble opprettet i 1994 med den hensikt å femme sosiale og faglige relasjoner innen arkeologistudiet, fungere som en representant for studieretningen utad i fagmiljøet, samt være et bindeledd mellom studentene, instituttet og NTNU for øvrig.

TIHLDE

TIHLDE (Trondheim IngeniørHøgskoles Linjeforening for Dannede EDBere) er linjeforeningen for bachelorstudiene Dataingeniør, Drift av datasystemer og Digital forretningsutvikling, samt masterstudiet i Digital samhandling ved IDI, NTNU på Kalvskinnet. Stiftet 16.april 1993. Tilhører TTS.

Tim&Shænko

Tim&Shænko er linjeforeningen for studentene ved 3-årig byggingeniør på NTNU. Opprettet 1999. Tilhørerte tidligere TTS, men er første linjeforening med ønske om å operere alene.

Timini

Timini er linjeforening for nanoteknologi (sivilingeniør).

Triple Helix

Triple Helix er linjeforeningen for Master i entreprenørskap, innovasjon og samfunn ved NTNU Dragvoll.

Trondheim Klassisk studentforening

Trondheim Klassisk studentforening er linjeforeningen for klassiske fag og antikkens kultur.

Vivas

Vivas er linjeforeningen for ingeniørstudenter innen fornybar energi på Gløshaugen og ble stiftet i 2012.

Volvox & Alkymisten

Volvox & Alkymisten er linjeforening for biologi, kjemi, bioteknologi.